דבר אחר: אנכי ה' אלהיך, הה"ד (שם): פנים בפנים דבר ה' עמכם. אמר ר' אבדימי דמן חיפה: כ"ב אלף ירדו עם הקב"ה לסיני, שנאמר (תהלים סח): רכב אלהים רבותים אלפי שנאן, הנאים והמשובחים. יכול אע"פ שהיו רבים, דחוקים היו? ת"ל: שנאן, שאנן והשקט. אדני בם אין כתיב ביו"ד, אלא באל"ף דל"ת, אדונו של כל העולם בהם. [דבר אחר: ה' בם אמר ר' לוי: שהיה טבלא של שם המפורש כתוב על לבם]. דבר אחר: ה' בם רבנן אמרין: שמו של אלהים היה מעורב עם כל אחד ואחד, מיכאל וגבריאל. אמר הקב"ה לישראל: לא בשביל שראיתם פנים הרבה, תהיו סבורין שמא אלוהות הרבה בשמים, דעו, שאני הוא ה' אחד, שנאמר: אנכי ה' אלהיך: